О Б Я В А

1. Административен съд – Кюстендил със Заповед № УИ-05-18/24.04.2023 г. на основание чл. 16, ал.2, чл. 19, ал.1 от Закона за държавната собственост, чл.43 от Правилника за прилагане на Закона за държавната собственост (ППЗДС), във връзка с чл. 13, ал.5 от ППЗДС с цел осигуряване на комплексно обслужване вкл. за внасяне на дължими такси, депозити и др. както и на възможността за реализиране на приход от отдаване под наем на част от имот публична държавна собственост и решение на Пленума на Висшия съдебен съвет по т.2 от протокол № 25/03.08.2017 год., ОТКРИВА процедура за отдаване под наем на част от имот публична държавна собственост чрез търг с тайно наддаване с площ 7.86 кв.м., находящ се на партерния етаж в сградата на Административен съд, Агенция по вписванията и ОЗ „Охрана“ – Кюстендил, ул.“Гороцветна“, № 29А, предназначен за „БАНКОВ ОФИС“.

**2.Срок за отдаване под наем на обекта: 5 /пет/ години,** считано от датата на сключване на договора за отдаване под наем.

**3. Специални изисквания към участниците:** Използването на обекта е съобразно неговото предназначение и това няма да препятства осъществяването на дейността на съдебната власт.

**4. Начална тръжна цена:** В размер на едномесечна наемна вноска 950 /деветстотин и петдесет/ лева с включен ДДС. В наемната цена не са включени консумативни разходи за газ, ел. енергия, вода, телефон и др.

**5. Депозит за участие в търга:** Парична вноска в размер на **50.00** лева, която се внася по сметка на Административен съд – Кюстендил IBAN: BG84 BUIN 70033377897818, ВIС BUINBGSF, най-късно до изтичане на срока за подаване на заявленията.

**6.Срок за закупуване на тръжната документация:** до 30 **-** ия ден, считано от деня, следващ датата на публикуване на обявата за търга в два национални ежедневника.

**7. Цената на тръжната документация** е **20.00** лева, като същата се внася по сметка на Административен съд гр.Кюстендил: IВАN: BG71 BUIN 70033177897826, ВIС: BUINBGSF.

Тръжната документация се получава след представяне на документ за внесената сума в сградата на Административен съд - Кюстендил ул.“Гороцветна“ № 29А, партерен етаж - регистратура, в рамките на работния ден.

**8. Заявления за участие в търга** се подават на регистратурата на Административен съд – Кюстендил до **17.00 часа на 02.05.2023 г.**

**9.** **Огледи на обекта** могат да се извършват само след закупуване на тръжната документация до **02.05.2023 год.**, след предварително съгласуване на времето за извършване на огледа със Златко Хаджийски – управител сгради в Административен съд –Кюстендил, във времето от 14.00 до 16.00 часа само в работни дни.

**10**. **Търгът ще се проведе на 15.05.2023 г. от 10.00 часа** в сградата на Административен съд – Кюстендил, ул. „Гороцветна“ № 29А, ет.1 – заседателна зала.

Условията на търга ще бъдат публикувани на интернет страницата на Административен съд - Кюстендил - <http://www.admcourt-kn.org/>

За повече информация – тел. 078/551962; 0888432886 – съдебен администратор

**Обявата е публикувана във вестник „ 24 часа“ и вестник „България днес“ на 30.03.2023 г.**